b'\n_START_ARTICLE_\nKonservapedija\n_START_PARAGRAPH_\nKonservapedija \xe2\x80\x93 Vikipedijos alternatyva, atstovaujanti krik\xc5\xa1\xc4\x8dioni\xc5\xa1k\xc4\x85jam fundamentalizui bei jam giminingoms pa\xc5\xbei\xc5\xabroms._NEWLINE_Svetain\xc4\x99 2006\xc2\xa0m. suk\xc5\xabr\xc4\x97 bei \xc5\xa1iuo metu pri\xc5\xbei\xc5\xabri Amerikoje gyvenantis nam\xc5\xb3 mokytojas Andrew Schlafly. Projektas sulauk\xc4\x97 nema\xc5\xbeai pamin\xc4\x97jim\xc5\xb3 \xc5\xbeiniasklaidoje, kur yra pla\xc4\x8diai kritikuojamas u\xc5\xbe klaidas, netikslumus bei tendencingas pa\xc5\xbei\xc5\xabras.\n_START_SECTION_\nIstorija\n_START_PARAGRAPH_\nEnciklopedij\xc4\x85 \xc4\xafkurti paskatino 2005 metais Amerikoje vykusi diskusija, kuomet valdanti institucija (angl. Board of Education) svarst\xc4\x97 galimyb\xc4\x99 nutraukti mokyklose gyvyb\xc4\x97s evoliucijos d\xc4\x97stym\xc4\x85, nes evoliucija ne\xc4\xafrodyta ir (ie\xc5\xa1kovo po\xc5\xbei\xc5\xabriu) prie\xc5\xa1tarauja religin\xc4\x97ms tiesoms.\n_START_SECTION_\nTurinys\n_START_PARAGRAPH_\n\xc5\xa0i enciklopedija gin\xc4\x8dija ir bando paneigti evoliucij\xc4\x85, \xc4\xafskaitant simbiontin\xc4\x99 chloroplast\xc5\xb3 bei mitochondrij\xc5\xb3 kilm\xc4\x99. Ilgai buvo aktyviai gin\xc4\x8dijamas juod\xc5\xb3j\xc5\xb3 skyli\xc5\xb3 egzistavimas, nors neseniai gauti naujesni mokslo rezultatai pripa\xc5\xbeinti ir enciklopedija dabar pataisyta. Visuotinis at\xc5\xa1ilimas vadinamas \xe2\x80\x9eliberalistiniu mitu\xe2\x80\x9c, neigiama reliatyvumo teorija. Ar\xc5\xa1iai kritikuojamas Amerikos prezidentas (Barack Obama) bei kai kurie kiti politikai._NEWLINE_\xc5\xbdiniasklaidoje esama \xc4\xafsp\xc4\x97jim\xc5\xb3, jog svarbu \xc5\xbei\xc5\xabr\xc4\x97ti kokia Internete esan\xc4\x8dia informacija remiamasi, nes kai kurie \xc5\xa1altiniai, tokie kaip \xc5\xa1i enciklopedija, gali b\xc5\xabti labai abejotini.'